Temeljem članka 34. Statuta Općine Barban („Službene novine Općine Barban” broj 22/13, 12/18, 60/21, 4/22 i 1/25) i Programa javnih društvenih djelatnosti Općine Barban u 2026. godini („Službene novine Općine Barban” broj 13/25, 4/26), Općinski načelnik Općine Barban, donosi
ODLUKU
o subvencioniranju gradskog prijevoza 
Članak 1.
Općina Barban subvencionirat će gradski prijevoz učenika s područja Općine Barban koji pohađaju srednje škole u Puli u kojima se nastava održava izvan užeg centra Pule.

Članak 2.
Pravo na subvenciju u iznosu od 50% mjesečne karte imaju učenici sljedećih škola:

· Industrijsko - obrtničke škole Pula 

· Škole za turizam, ugostiteljstvo i trgovinu Pula 

· Tehničke škole Pula 

· Učenici Strukovne škole Pula 
Članak 3.
Pravo na subvenciju ostvaruje se do kraja školske godine 2026./2027.
Članak 4.
Sredstva za izvršenje ove Odluke planirana su u Proračunu Općine Barban za 2026. godinu te projekciji za 2027. godinu, a ista će se doznačivati izravno na račune korisnika po podnesenom zahtjevu.

Članak 5.
Ova Odluka stupa na snagu danom donošenja.

